**DOHODA O PRACOVNEJ ČINNOSTI**

uzatvorená podľa § 228a zákona č. 311/2001 Z.z. Zákonníka práce v znení neskorších predpisov (ďalej len „Zákonník práce“)

**Zamestnávateľ:**

Obchodné meno: **OBEC RATKOVO**

Sídlo: **Ratkovo 63, 038 54 Ratkovo**

IČO: **00316865**

Štatutárny zástupca: **PhDr. Rastislav Frkáň**

(ďalej len„zamestnávateľ“)

**a**

**Zamestnanec:**

Titul, Meno a Priezvisko: **Bronislava Frkáňová**

Bydlisko: **Ratkovo 46**

Dátum narodenia:  **22.04.1978**

Rodné číslo: **785422/7689**

(ďalej len„zamestnanec“)

sa dohodli na uzatvorení tejto dohody o pracovnej činnosti (ďalej len „dohoda“):

**Článok I**

**Úvodné ustanovenie**

Predmetom tejto dohody o pracovnej činnosti je záväzok zamestnanca vykonávať pre zamestnávateľa práce, ktoré čo do rozsahu podľa článku III. tejto dohody nepresiahnu hranicu 10 hodín týždenne, stanovenú všeobecne záväzným právnym predpisom a záväzok zamestnávateľa vyplatiť zamestnancovi odmenu za vykonanú prácu dohodnutú v článku IV tejto dohody.

**Článok II**

**Pracovná úloha**

Zamestnanec sa zaväzuje vykonávať pre zamestnávateľa **činnosť knihovníčky Miestnej knižnice v Ratkove**.

Uvedená pracovná pozícia obsahuje nasledovné pracovné činnosti:

* Zaistenie chodu knižnice,
* Zabezpečenie dopĺňania knižničného fondu,
* Správa, organizácia, ochrana a revízia knižničného fondu,
* Zabezpečenie výpožičných služieb knižnice a vedenie evidencie výpožičiek,
* Vyhľadávanie a poskytovanie informácii,
* Vedenie agendy užívateľov,
* Prezentácia knižných služieb,
* Organizovanie besied a kultúrnych podujatí.

**Článok III**

**Rozsah práce**

Pracovnoprávny vzťah začína dňom: **15.01.2018**

Zamestnávateľ so zamestnancom sa dohodli na rozsahu prác 1,5 hodín týždenne na splnenie pracovných úloh. Dohoda o pracovnej činnosti sa uzatvára na dobu určitú do **31.12.2018.**

**Článok IV**

**Odmena**

Za riadne vykonanú prácu zodpovedajúcu dohodnutým podmienkam, vyplatí zamestnávateľ zamestnancovi odmenu vo výške **4,00 €/hodina** . Odmena bude zdanená a zúčtovaná a vyplatená zamestnancovi v hotovosti. Zamestnávateľ môže poskytnúť zamestnancovi mimoriadnu odmenu za zvýšené pracovné úsilie.

Odmena je splatná pozadu za mesačné obdobie, najneskôr do 10. dňa mesiaca za predchádzajúci mesiac.

**Článok VI**

**Ukončenie dohody**

Dohodu o pracovnej činnosti možno ukončiť nasledovnými spôsobmi:

a) písomnou dohodou účastníkov dohody o jej ukončení, podpísanou oboma účastníkmi dohody

b) výpoveďou

c) okamžitým skončením pracovného pomeru

Výpoveďou môžu ukončiť dohodu obaja účastníci dohody (zamestnávateľ aj zamestnanec) a to bez udania dôvodu. Výpovedná doba je v tomto prípade 15 dní a začína plynúť dňom, v ktorom bola písomná výpoveď doručená druhej zmluvnej strane.

Zamestnávateľ môže dohodu o pracovnej činnosti okamžite ukončiť ak zamestnanec:

a) bol právoplatne odsúdený za úmyselný trestný čin

b) závažným spôsobom porušil pracovnú disciplínu

Zamestnanec môže dohodu o pracovnej činnosti okamžite ukončiť ak:

a) je bezprostredne ohrozený jeho život, alebo zdravie

b) podľa lekárskeho posudku nemôže ďalej vykonávať prácu bez vážneho ohrozenia

svojho zdravia a zamestnávateľ ho do 15 dní odo dňa predloženia tohto posudku nepreradil na inú pre neho vhodnú prácu.

c) mu zamestnávateľ nevyplatil dojednanú odmenu alebo jej časť do 15 dní po uplynutí splatnosti

**Článok VII**

**Osobitné ustanovenia**

Zamestnanec sa zaväzuje vykonávať dohodnutú prácu osobne, riadne a včas a dodržiavať podmienky dohodnuté zmluvnými stranami pre výkon práce, alebo vyplývajúce pre výkon práce zo všeobecne záväzných právnych predpisov. Riadne hospodáriť so zverenými prostriedkami a strážiť a ochraňovať majetok zamestnávateľa pred poškodením, stratou, zničením zneužitím.

Zamestnanec je povinný zachovávať mlčanlivosť o skutočnostiach, ktoré sa dozvedel pri výkone zamestnania u zamestnávateľa, alebo v súvislosti s ním. Uvedené skutočnosti nesmie oznamovať ani inak sprístupniť tretím osobám. Zamestnanec tiež prehlasuje, že skutočnosti, ktoré sa dozvie pri výkone zamestnania u zamestnávateľa, alebo v súvislosti s ním nebude zneužívať vo svoj prospech ani v prospech tretích osôb a tieto skutočnosti bude využívať len v rámci pracovnej činnosti pre zamestnávateľa.

Zamestnanec podpisom tejto dohody potvrdzuje, že bol oboznámený s vnútornými predpismi zamestnávateľa o bezpečnosti a ochrane zdravia pri práci, s protipožiarnymi predpismi, s právami a povinnosťami, ako aj s inými skutočnosťami nevyhnutnými pre riadny výkon jeho práce.

**Článok VIII**

**Záverečné ustanovenia**

Zamestnanec podpisom tejto dohody výslovne vyjadruje svoj súhlas s použitím svojich osobných údajov v súlade so zákonom č. 122/2013 Z. z. o ochrane osobných údajov pre účely úkonov vyplývajúcich z pracovnoprávnych vzťahov založených touto dohodou o vykonaní práce.

Túto dohodu je možné meniť iba na základe dohody oboch účastníkov dohody formou písomných číslovaných dodatkov podpísaných obidvoma účastníkmi dohody.

Ostatné práva a povinnosti účastníkov dohody vyplývajúce z tejto dohody, ktoré nie sú v dohode výslovne upravené sa spravujú ustanoveniami Zákonníka práce a ostatnými všeobecne záväznými právnymi predpismi.

Dohoda je podpísaná vo dvoch vyhotoveniach, po jednom pre každého účastníka dohody.

Dohoda nadobúda platnosť a účinnosť dňom jej podpísania oboma účastníkmi dohody.

Účastníci dohody prehlasujú a potvrdzujú, že súhlasia s obsahom dohody, že táto dohoda vyjadruje ich skutočnú, vážnu a slobodnú vôľu a že túto dohodu neuzavreli ani v tiesni ani za nápadne nevýhodných podmienok. Na znak toho zmluvné strany túto dohodu vlastnoručne podpisujú.

V Ratkove, dňa 12.01.2018

Zamestnávateľ: Zamestnanec:

....................................................... .......................................................

Obec Ratkovo Bronislava Frkáňová

Starosta obce PhDr. Rastislav Frkáň